A cuallada u callada ye un producto lactio solido que sale d'a leit por precipitación d'a caseína baixo l'efecto d'una substancia acida u/y cuallo. Ye o estau primero de tot queso u formache. A parte liquida restant ye o siero de leit. A transformación d'a leit en cuallada se diz coagulación. En a industria leitera a coagulación d'a leit se fa por un regular con cuallo. Manimenos tot acido ye susceptible de producir-la, como o suco de limón u o vinagre.